ТЕХНИКАЛЫҚ СПЕЦИФИКАЦИЯ
авторлық оқу-әдістемелік материалдарды ұсыну және онлайн-оқытуды өткізу бойынша кешенді қызмет көрсетуге
1. Сатып алынатын қызметтің атауы
Мына тақырып бойынша практикалық семинарды ұйымдастыру және өткізу:
«Complaint 360°: пациенттердің шағымдарын жүйелі басқару және түпкілікті себептерді талдау» 
2. Семинар бағдарламасы келесі бағыттарды қамтуы тиіс
Орындаушы Тапсырыс берушіге келесілерді қамтитын кешенді қызмет көрсетуге міндетті: 
· Медициналық көмектің сапасын басқаруға заманауи халықаралық тәсілдер 
· Пациенттердің шағымдарын жүйелі басқару 
· Түпкілікті себептерді талдау әдістері, соның ішінде: 
· Root Cause Analysis (RCA) 
· «5 Why» әдісі 
· Исикава диаграммасы 
· Процестерді талдау және оңтайландыру құралдары: 
· Парето (Pareto) талдауы 
· Process Mapping 
· Медициналық ұйымдардағы тәуекелдерді басқару, соның ішінде: 
· Risk Matrix 
· FMEA (істен шығу түрлері мен салдарын талдау) 
· Пациент маршрутын талдау (Patient Journey) 
3. [bookmark: _GoBack]Онлайн-оқытуға қойылатын талаптар
Онлайн-оқыту келесі талаптарға сәйкес келуі тиіс:
тараптар келіскен платформаны пайдалана отырып, қашықтықтан өткізілуі;
ұсынылатын оқу-әдістемелік материалдардың мазмұнына байланысты тақырып бойынша жүзеге асырылуы;
аккредиттеу стандарттарын, сапаны басқаруды және пациенттердің қауіпсіздігін қолданудың практикалық мәселелерін қарастыруды қамтуы;
Тапсырыс берушімен алдын ала келісілген күн мен уақытта өткізілуі;
тараптардың келісімі бойынша анықталған ұзақтыққа ие болуы.
Бағдарлама, оқытудың күні, уақыты және ұзақтығы қызмет көрсету басталғанға дейін келісіледі. 
4. Авторлық құқықтарға және растаушы құжаттарға қойылатын талаптар
Орындаушы қызмет көрсету кезінде пайдаланылатын оқу-әдістемелік материалдарға, оқыту бағдарламаларына, әдістемелерге, таныстырылымдарға және интеллектуалдық меншіктің өзге де объектілеріне ерекше мүліктік авторлық құқықтарға немесе оларды пайдалануға өзге де заңды құқықтарға ие болуы тиіс.
Осы техникалық спецификация шеңберінде Орындаушы ұсынатын барлық материалдар авторлық құқық объектілері болып табылады. Мұндай материалдарға ерекше мүліктік құқықтар Орындаушыға тиесілі немесе ол арқылы заңды негіздерде пайдаланылады. Орындаушының жазбаша рұқсатынсыз аталған материалдарды пайдалануға, көшіруге, қайта шығаруға, тираждауға, таратуға, үшінші тұлғаларға беруге немесе өзге де пайдалануға жол берілмейді, бұған Қазақстан Республикасының заңнамасында көзделген жағдайлар қосылмайды.
Тапсырыс берушінің талабы бойынша Орындаушы қызмет көрсету кезінде қолданылатын оқу-әдістемелік материалдарды және интеллектуалдық меншіктің өзге де объектілерін пайдалануға ерекше мүліктік авторлық құқықтардың немесе өзге де заңды құқықтардың бар екенін растайтын құжаттарды ұсынуға міндетті. 
5. Қызмет көрсету нәтижесіне қойылатын талаптар
Қызмет көрсету нәтижелері бойынша Тапсырыс беруші келесілерді алады:
әрбір қатысушыға арналған 8 мамандандырылған оқу-әдістемелік кітаптан тұратын жиынтық;
келісілген онлайн-оқытуға қолжетімділік;
алынған білім мен материалдарды берілген құқықтар шегінде кәсіби қызметте пайдалану мүмкіндігі. 
6. Қызметтің құны
Көрсетілген құн мыналарды қамтиды:
8 оқу-әдістемелік кітаптан тұратын бір жиынтық;
келісілген тақырып бойынша онлайн-оқытуды ұйымдастыру және өткізу.
Жалпы құны қатысушылардың санына қарай анықталады. 
7. Қызмет көрсетудің тәртібі мен мерзімдері
Қызмет көрсету мерзімдері, қатысушылардың саны, төлем жасау және оқу-әдістемелік материалдарды беру тәртібі Тапсырыс беруші мен Орындаушы арасындағы шартпен анықталады.
Онлайн-оқытудың күні, уақыты және ұзақтығы тараптармен алдын ала келісіледі. 
8. Көрсетілген қызметті қабылдау тәртібі
Қызмет шартта көзделген оқу-әдістемелік материалдар жиынтығының саны ұсынылғаннан және келісілген онлайн-оқыту өткізілгеннен кейін көрсетілген деп есептеледі.
Қызмет көрсету фактісі шартта көзделген құжаттармен, соның ішінде көрсетілген қызметтер актісімен расталады. 

